PALĀTAS APSVĒRUMI

IEVADS

1. Šajā gada pārskatā izklāstīti mūsu konstatējumi par 8., 9., 10. un 11. Eiropas Attīstības fondu (EAF). Apskats par šīs jomas darbībām un izdevumiem 2016. gadā ir sniegts 1. izcēlumā .

1. izcēlums. Eiropas attīstības fondi – 2016. gada finanšu apskats 1. tabula. Eiropas attīstības fondi. Galvenie dati par 2016. gadu (miljoni EUR) Pamatdarbības maksājumi kopā (projekti) 2 676 Pamatdarbības maksājumi kopā (budžeta atbalsts) 644 Administratīvie izdevumi kopā (42) 96 Maksājumi kopā 3 416 - avansi un EAF iemaksas ES trasta fondos 2 057 + avansu dzēšana un ES trasta fondi 1 477 Visa revidētā datu kopa 2 836 Individuālās saistības kopā (43) 4 234 Vispārējās saistības kopā (43) 6 491

PALĀTAS APSVĒRUMI

Eiropas attīstības fondu īss apraksts

2. Eiropas attīstības fondi, kurus izveidoja 1959. gadā, ir galvenais instruments, ar kuru Eiropas Savienība (ES) sniedz attīstības sadarbības palīdzību Āfrikas, Karību jūras reģiona un Klusā okeāna (ĀKK) valstīm un aizjūras zemēm un teritorijām (AZT). Patlaban ES attiecības ar ĀKK valstīm un AZT reglamentē partnerības nolīgums, kas uz 20 gadiem 2000. gada 23. jūnijā tika noslēgts Kotonū (Kotonū nolīgums). Tā galvenais mērķis ir mazināt un visbeidzot likvidēt nabadzību.

3. Eiropas attīstības fondu īpašās iezīmes minētas turpmāk. a) Tos finansē dalībvalstis saskaņā ar kvotām jeb “iemaksu skalu”, ko noteikušas dalībvalstu valdības Eiropas Savienības Padomē. b) Tos pārvalda Komisija ārpus ES vispārējā budžeta un Eiropas Investīciju banka (EIB). c) Tā kā Eiropas attīstības fondi balstās uz iekšēju nolīgumu starp valdībām, Eiropas Parlamentam ir mazāka ietekme uz to darbību nekā uz attīstības sadarbības instrumentiem, kurus finansē no ES vispārējā budžeta, proti, Parlaments nav iesaistīts EAF resursu izveidē un sadalē. Tomēr Eiropas Parlaments ir budžeta izpildes apstiprinātājiestāde, izņemot ieguldījumu mehānismam, kuru pārvalda EIB un kurš tādējādi ir ārpus mūsu revīzijas tvēruma (1) (2). d) Gada pārskata principu Eiropas attīstības fondiem nepiemēro: EAF nolīgumus parasti noslēdz uz saistību periodu, kas ir no pieciem līdz septiņiem gadiem, bet maksājumus var veikt daudz ilgāk.

4. Eiropas attīstības fondus gandrīz pilnībā pārvalda Komisijas Starptautiskās sadarbības un attīstības ģenerāldirektorāts (ĢD DEVCO) (3).

5. Šajā pārskatā aptvertie izdevumi ir veikti saskaņā ar plašu metožu spektru, ko īsteno 79 valstīs. Noteikumi un procedūras bieži ir sarežģītas, tostarp attiecībā uz konkursiem un līgumslēgšanas tiesību piešķiršanu.

I NODAĻA. 8., 9., 10. UN 11. EIROPAS ATTĪSTĪBAS FONDA (EAF) FINANŠU IZPILDE

6. Astotajam EAF (1995.–2000. g.) bija atvēlēti 12 840 miljoni EUR, devītajam EAF (2000.–2007. g.) – 13 800 miljoni EUR un desmitajam EAF (2008.–2013. g.) – 22 682 miljoni EUR.

7. Iekšējais nolīgums par 11. EAF (4) (2015.–2020. g.) stājās spēkā 2015. gada 1. martā. Vienpadsmitajam EAF ir atvēlēti 30 506 miljoni EUR (5), no kuriem 29 089 miljoni EUR ir piešķirti ĀKK valstīm un 364,5 miljoni EUR – aizjūras zemēm un teritorijām (AZT).

8. EAF resursu izlietojums 2016. gadā un apkopotā veidā ir parādīts 2. izcēlumā .

2. izcēlums. EAF resursu izlietojums 2016. gada 31. decembrī (miljoni EUR) Stāvoklis 2015. gada beigās Budžeta izpilde 2016. finanšu gadā (neto) (49) Stāvoklis 2016. gada beigās Kopsumma Izpildes rādītājs (45) 8. EAF (46) 9. EAF (46) 10. EAF3 11. EAF (46) Kopsumma 8. EAF 9. EAF 10. EAF 11. EAF Kopsumma Izpildes rādītājs (45) A. RESURSI ( 44 ) 76 880 - 20 - 163 223 - 24 16 10 392 15 467 21 607 29 430 76 896 B. IZLIETOJUMS 1. Vispārējās saistības ( 47 ) 53 607 69,7 % - 13 - 104 - 80 6 688 6 491 10 391 15 429 21 058 13 220 60 097 78,2 % 2. Individuālās saistības ( 48 ) 48 797 63,5 % - 6 - 46 541 3 745 4 234 10 378 15 309 19 576 7 769 53 032 69,0 % 3. Maksājumi 41 989 54,6 % 0 68 1 466 1 816 3 350 10 376 15 053 16 476 3 435 45 339 59,0 % C. Nenokārtotās saistības (B1-B3) 11 618 15,1 % 15 376 4 582 9 785 14 758 19,2 % D. Pieejamais atlikums (A-B1) 23 273 30,3 % 1 38 549 16 210 16 799 21,8 %

PALĀTAS APSVĒRUMI KOMISIJAS ATBILDES

9. Visā savā pilnvaru jomā 2016. gadā ĢD DEVCO turpināja darbu, lai samazinātu vecos priekšfinansējuma maksājumus un saistības, lielā mērā pārsniedzot tam izvirzītos mērķus (6). Tas arī centās samazināt to atvērto līgumu skaitu, kuri zaudējuši spēku (7). Tāpat kā iepriekšējos divos gados ĢD DEVCO gandrīz sasniedza savu 2016. gada mērķi attiecībā uz spēku zaudējušo līgumu daļu tā portfelī kopumā (8), taču progress attiecībā uz Eiropas attīstības fondiem nebija tik apmierinošs (9). 9. Galvenās problēmas, kas neļauj slēgt spēku zaudējušos EAF līgumus, ir neiekasētie iekasēšanas rīkojumi, tiesvedības gadījumi un notiekošais revīzijas process. Lai gan Komisija pilnībā nekontrolē šos aspektus, tā arī turpmāk centīsies paātrināt spēku zaudējušo līgumu slēgšanu.

II NODAĻA. PALĀTAS TICAMĪBAS DEKLARĀCIJA PAR EIROPAS ATTĪSTĪBAS FONDIEM

Palātas ticamības deklarācija par 8., 9., 10. un 11. EAF Eiropas Parlamentam un Padomei – neatkarīga revidenta ziņojums

Atzinums

I. Mēs revidējām: a) 8., 9., 10. un 11. Eiropas Attīstības fonda gada pārskatus, kuros ietilpst bilance, finanšu darbības rezultātu pārskats, naudas plūsmas pārskats un pārskats par neto aktīvu pārmaiņām, kā arī ziņojumu par finanšu izpildi finanšu gadā, kas beidzās 2016. gada 31. decembrī, un kurus Komisija apstiprināja 2017. gada 23. jūnijā; b) likumību un pareizību darījumiem, kuri pakārtoti šiem pārskatiem un par kuru finanšu pārvaldību atbild Komisija (10), saskaņā ar 287. pantu Līgumā par Eiropas Savienības darbību (LESD) un 49. pantu Finanšu regulā, ko piemēro 11. Eiropas Attīstības fondam un kas attiecas arī uz iepriekšējiem Eiropas attīstības fondiem.

Pārskatu ticamība

Atzinums par pārskatu ticamību

II. Palāta uzskata, ka 8., 9., 10. un 11. Eiropas Attīstības fonda gada pārskati par 2016. gada 31. decembrī slēgto gadu visos būtiskajos aspektos patiesi atspoguļo šo fondu finanšu stāvokli 2016. gada 31. decembrī, to darbības rezultātus, naudas plūsmas un neto aktīvu pārmaiņas minētajā datumā noslēgtajā gadā saskaņā ar Eiropas attīstības fondu finanšu regulu un grāmatvedības noteikumiem, kas balstās uz starptautiski atzītiem grāmatvedības standartiem publiskajam sektoram.

Pārskatiem pakārtoto darījumu likumība un pareizība

Ieņēmumi

Atzinums par pārskatiem pakārtoto ieņēmumu likumību un pareizību

III. Mēs uzskatām, ka pārskatiem par 2016. gada 31. decembrī slēgto gadu pakārtotie ieņēmumi visos būtiskajos aspektos ir likumīgi un pareizi.

Maksājumi

Negatīvs atzinums par pārskatiem pakārtoto maksājumu likumību un pareizību

IV. Ņemot vērā to jautājumu nopietnību, kas aprakstīti punktā, kurā pamato negatīvu atzinumu par pārskatiem pakārtoto maksājumu likumību un pareizību, mēs uzskatām, ka maksājumos, kuri ir pakārtoti pārskatiem par 2016. gada 31. decembrī slēgto gadu, ir būtisks kļūdu līmenis.

Atzinuma pamatojums

V. Mēs veicām revīziju saskaņā ar Starptautiskās Grāmatvežu federācijas (IFAC) starptautiskajiem revīzijas standartiem (ISA) un ētikas kodeksiem un INTOSAI starptautiskajiem augstāko revīzijas iestāžu standartiem. Mūsu pienākumi saskaņā ar šiem standartiem ir plašāk aprakstīti šā ziņojuma iedaļā “Revidenta pienākumi”. Mēs esam neatkarīgi saskaņā ar Starptautiskās Grāmatvežu ētikas padomes Profesionālo grāmatvežu ētikas kodeksu (IESBA kodekss) un ētikas prasībām, kas attiecas uz mūsu revīziju, un mēs esam ievērojuši pārējos ētiskos pienākumus saskaņā ar šīm prasībām un IESBA kodeksu. Uzskatām, ka gūtie revīzijas pierādījumi ir pietiekami un piemēroti mūsu atzinuma pamatošanai.

Pamats negatīvam atzinumam par pārskatiem pakārtoto maksājumu likumību un pareizību

VI. Izdevumos, kuri 2016. gadā iegrāmatoti attiecībā uz 8., 9., 10. un 11. EAF, ir būtisks kļūdu līmenis. Mūsu aplēstais kļūdu līmenis pārskatiem pakārtotajos izdevumos ir 3,3 %.

Galvenie revīzijas jautājumi

VII. Galvenie revīzijas jautājumi saskaņā ar mūsu profesionālo spriedumu ir tie, kuri mūsu veiktajā kārtējā perioda finanšu pārskatu revīzijā bija vissvarīgākie. Šos jautājumus Palāta skatīja finanšu pārskatu revīzijas kopējā kontekstā un formulējot savu atzinumu par pārskatiem, bet par šiem jautājumiem mēs nesniedzam atsevišķu atzinumu.

Uzkrātie izdevumi

VIII. Mēs novērtējām pārskatos izklāstītos uzkrātos izdevumus (sk. 2.9. paskaidrojumu), uz kuriem attiecas augsta aplēses pakāpe. 2016. gada beigās Komisija lēsa, ka attiecināmie izdevumi, kuri ir radušies, bet kurus saņēmēji vēl nav paziņojuši, ir 3 903 miljoni EUR (2015. gada beigās: 3 797 miljoni EUR).

IX. Lai novērstu risku, ka uzkrājumi ir uzrādīti nepareizi, mēs pārbaudījām šo uzkrājumu aplēses aprēķinu un caurskatījām 30 atsevišķu līgumu izlasi. Šā darba rezultātā mēs secinājām, ka galīgajos pārskatos atzītie uzkrātie izdevumi bija norādīti pareizi, jo Komisija bija veikusi visas mūsu apzinātās nepieciešamās korekcijas.

Vadības pienākumi

X. Saskaņā ar LESD 310.–325. pantu un 11. EAF finanšu regulu vadības pienākums ir sagatavot un iesniegt Eiropas attīstības fondu gada pārskatus, pamatojoties uz starptautiski atzītiem grāmatvedības standartiem publiskajam sektoram, un nodrošināt tiem pakārtoto darījumu likumību un pareizību. Šie pienākumi ietver iekšējās kontroles izveidi, ieviešanu un īstenošanu attiecībā uz finanšu pārskatu sagatavošanu un izklāstu tā, lai krāpšanas vai kļūdas dēļ tajos nebūtu sniegtas būtiski nepareizas ziņas. Komisijai ir galīgā atbildība par EAF pārskatiem pakārtoto darījumu likumību un pareizību.

XI. Sagatavojot EAF pārskatus, Komisijas pienākums ir novērtēt Eiropas attīstības fondu spēju turpināt darbību, attiecīgi izklāstīt jautājumus, kas saistīti ar darbības turpināšanu, un izmantot darbības turpināšanas pieņēmumu grāmatvedībā, ja vien vadība neplāno likvidēt uzņēmumu vai pārtraukt darbību, vai tai nav citas reālas alternatīvas uzņēmuma slēgšanai vai darbības pārtraukšanai.

XII. Komisija ir atbildīga par Eiropas attīstības fondu finanšu pārskatu sagatavošanas procesa pārraudzību.

Revidenta pienākumi EAF pārskatu un pakārtoto darījumu revīzijā

XIII. Mūsu mērķi ir iegūt pamatotu pārliecību par to, ka EAF pārskatos nav sniegtas būtiski nepareizas ziņas un ka tiem pakārtotie darījumi ir likumīgi un pareizi, un, balstoties uz mūsu veikto revīziju, sniegt Eiropas Parlamentam un Padomei deklarāciju par pārskatu ticamību un tiem pakārtoto darījumu likumību un pareizību. Pamatota pārliecība ir augsts pārliecības līmenis, bet tā nav garantija, ka revīzijā vienmēr tiks atklātas būtiski nepareizas ziņas vai būtiska neatbilstība, ja tāda pastāv. Tās var rasties krāpšanas vai kļūdas dēļ un tiek uzskatītas par būtiskām tad, ja var pamatoti sagaidīt, ka atsevišķi vai kopā tās varētu ietekmēt saimnieciskos lēmumus, kurus lietotāji pieņem, pamatojoties uz EAF pārskatiem.

XIV. Revīzijā, ko veicam saskaņā ar ISA un ISSAI, mēs liekam lietā profesionālo spriedumu un visas revīzijas gaitā saglabājam profesionāli skeptisku attieksmi. Mēs arī: — apzinām un novērtējam risku, ka krāpšanas vai kļūdas dēļ EAF pārskatos ir sniegtas būtiski nepareizas ziņas vai ka saistībā ar pakārtotajiem darījumiem ir būtiski pārkāpts Eiropas attīstības fondu tiesiskais regulējums; izstrādājam un īstenojam revīzijas procedūras, lai reaģētu uz šo risku, un iegūstam revīzijas pierādījumus, kas ir pietiekami un piemēroti mūsu atzinuma pamatošanai. Risks neatklāt būtiski nepareizas ziņas vai neatbilstību krāpšanas dēļ ir lielāks nekā risks to neatklāt kļūdas dēļ, jo krāpšana var ietvert slepenu vienošanos, viltošanu, tīšus izlaidumus, datu sagrozīšanu vai iekšējās kontroles apiešanu, — iepazīstamies ar iekšējo kontroli, kas attiecas uz revīziju, lai izstrādātu konkrētajiem apstākļiem atbilstošas revīzijas procedūras, nevis lai sniegtu atzinumu par iekšējās kontroles efektivitāti, — novērtējam izmantoto grāmatvedības metožu piemērotību un vadības veikto grāmatvedības aplēšu pamatotību un ar to saistīto vadības sniegto informāciju, — izdarām secinājumus par to, vai vadība ir pienācīgi izmantojusi darbības turpināšanas pieņēmumu grāmatvedībā un, pamatojoties uz iegūtajiem revīzijas pierādījumiem, spriežam, vai attiecībā uz notikumiem vai nosacījumiem pastāv būtiska nenoteiktība, kas var radīt nopietnas šaubas par Eiropas attīstības fondu spēju turpināt darbību. Ja mēs secinām, ka būtiska nenoteiktība pastāv, mums savā revīzijas ziņojumā uz to ir jāvērš uzmanība, norādot uz attiecīgo informāciju konsolidētajos pārskatos, vai arī, ja šī informācija ir neadekvāta, mums ir jāgroza savs atzinums. Mūsu secinājumi balstās uz revīzijas pierādījumiem, kas iegūti līdz revīzijas ziņojuma sagatavošanai. Tomēr turpmāki notikumi vai nosacījumi var likt uzņēmumam pārtraukt darbības turpināšanu, — novērtējam gada pārskatu vispārējo izklāstu, uzbūvi un saturu, tostarp informācijas sniegšanu, un to, vai pakārtoto darījumu un notikumu atspoguļojums gada pārskatos ir izklāstīts patiesi.

XV. Mēs sazināmies ar stratēģiskajiem vadītājiem arī par revīzijai plānoto tvērumu un laika grafiku, kā arī par nozīmīgiem revīzijas konstatējumiem, tostarp par visiem būtiskiem iekšējās kontroles trūkumiem, kurus esam atklājuši revīzijas laikā.

XVI. Attiecībā uz ieņēmumiem mēs pārbaudām visas dalībvalstu iemaksas un citu veidu ieņēmumu darījumu izlasi.

XVII. Saistībā ar izdevumiem mēs pārbaudām maksājumu darījumus, kad izdevumi ir radušies un ir iegrāmatoti un pieņemti. Šī pārbaude aptver visas maksājumu kategorijas (tostarp aktīvu iegādei veiktos maksājumus), izņemot avansa maksājumus to veikšanas stadijā. Avansa maksājumus pārbauda tad, kad līdzekļu saņēmējs sniedz attaisnojumu par to atbilstīgu izmantošanu un iestāde vai struktūra pieņem attaisnojumu, avansa maksājumu dzēšot vai nu tajā pašā gadā, vai vēlāk.

XVIII. No jautājumiem, kas jāpaziņo Komisijai, mēs apzinām tos jautājumus, kuri EAF pārskatu kārtējā perioda revīzijā ir vissvarīgākie un kuri tādējādi ir galvenie revīzijas jautājumi. Šos jautājumus mēs aprakstām savā revīzijas ziņojumā, ja vien ar likumu vai noteikumiem nav aizliegta to atklāšana plašākai sabiedrībai vai – ārkārtīgi retos gadījumos – ja mēs secinām, ka informācija mūsu ziņojumā nav jāsniedz, jo ir pamats domāt, ka tās atklāšana varētu radīt negatīvas sekas, kuras būtu lielākas par labumu, ko sabiedrība gūtu no šīs paziņošanas.

2017. gada 13. jūlijā

Priekšsēdētājs

Klaus-Heiner LEHNE

Eiropas Revīzijas palāta

12, rue Alcide De Gasperi, Luxembourg, LUXEMBOURG

PALĀTAS APSVĒRUMI

Ticamības deklarāciju pamatojošā informācija

Revīzijas tvērums un pieeja

10. Mūsu revīzijas pieeja un metodes ir izklāstītas Palātas 2016. gada pārskata par budžeta izpildi 1. nodaļas 1.1. pielikumā . Saistībā ar šā gada Eiropas attīstības fondu revīziju ir jānorāda uz turpmāk uzskaitītajiem konkrētajiem punktiem.

11. Mūsu apsvērumi par EAF pārskatu ticamību balstās uz 8., 9., 10. un 11. EAF finanšu pārskatiem (11), kurus saskaņā ar EAF finanšu regulu (12) ir apstiprinājusi Komisija un kurus Palāta kopā ar grāmatveža apliecinājuma vēstuli ir saņēmusi 2017. gada 27. jūnijā. Mēs pārbaudījām summas un informāciju, vērtējām izmantotos grāmatvedības principus, kā arī Komisijas veiktās nozīmīgās aplēses un pārskatu vispārējo izklāstu.

12. Darījumu pareizības revīzijā mēs

a) pārbaudījām visas dalībvalstu iemaksas un citu veidu ieņēmumu darījumu izlasi;

b) pārbaudījām izlasi, ko veidoja 143 darījumi un kas bija izveidota tā, lai būtu reprezentatīva visam Eiropas attīstības fondu maksājumu spektram; izlasi veidoja 108 maksājumi, kurus bija atļāvušas 16 ES delegācijas (13), un 35 maksājumi, kuri bija apstiprināti Komisijas galvenajos dienestos (14);

c) ja darījumos bija atklātas kļūdas, analizējām attiecīgās sistēmas, lai noteiktu saistītos trūkumus;

d) novērtējām ĢD DEVCO un ES delegāciju sistēmas, ietverot: i) ex ante pārbaudes, ko Komisijas darbinieki, ārēji revidenti vai uzraudzītāji veica pirms maksājumu izpildes, un ii) uzraudzību un pārraudzību, īpaši turpmākus pasākumus pēc ārējām revīzijām, un ĢD DEVCO 2016. gada atlikušo kļūdu īpatsvara (RER) izpēti;

e) caurskatījām ĢD DEVCO gada darbības pārskatu (GDP);

f) pārbaudījām, kā tiek izpildīti mūsu iepriekšējie ieteikumi.

3. izcēlums. Revidenti pārbauda, cik precīzi ir ceļa seguma biezuma mērījumi saistībā ar maksājumu, kas attiecas uz ceļu projektu Zambijā Avots: Eiropas Revīzijas palāta.

PALĀTAS APSVĒRUMI

13. Kā minēts 4. punktā, ĢD DEVCO īsteno lielāko daļu ārējās palīdzības instrumentu, ko finansē gan no vispārējā budžeta, gan no EAF. Mūsu apsvērumi par sistēmām un par 2016. gada darbības pārskata un ģenerāldirektora deklarācijas ticamību attiecas uz visu ĢD DEVCO atbildības jomu.

PALĀTAS APSVĒRUMI KOMISIJAS ATBILDES

Pārskatu ticamība

14. Pagājušajā gadā mēs ziņojām par neizlietotā priekšfinansējuma atgūšanu, kas bija nepareizi iegrāmatots kā darbības ieņēmumi. ĢD DEVCO uzskaites pārbaudēs un mūsu veiktajā iekasēšanas rīkojumu izlases pārbaudē (15) ir konstatēti līdzīgi gadījumi arī 2016. gadā. Kaut arī EAF galīgajos pārskatos veikto korekciju apmērs bija 3,2 miljoni EUR (16), iespējams, ka līdzīgas kļūdas bija sastopamas nepārbaudītajā kopā. 2016. gada beigās ĢD DEVCO izdeva detalizētus norādījumus saviem darbiniekiem par pareizu šāda veida iekasēšanas rīkojumu kodēšanu. 14. Komisijas Starptautiskās sadarbības un attīstības ģenerāldirektorāta (ĢD DEVCO ) norādījumu par iekasēšanas rīkojumu kodēšanu un ĢD DEVCO veikto korekciju, kas pamatojās uz kontrolēm par 2016. gadā izdotajiem iekasēšanas rīkojumiem, rezultātā, kodējot iekasēšanas rīkojumus un/vai līdzekļu atgūšanas kontekstu, būtiski samazinājās kļūdas (no 9,6 milj. euro, ko Eiropas Revīzijas palāta atklāja 2015. gadā, līdz 3,2 miljoniem euro, ko 2016. gadā konstatēja ĢD DEVCO un/vai Revīzijas palāta). ĢD DEVCO 2017. gadā turpinās savus centienus.

Darījumu pareizība

Ieņēmumi

15. Ieņēmumu darījumos kļūdu līmenis nebija būtisks.

Maksājumi

16. Apskats par darījumu pārbaudes rezultātiem ir sniegts 1. pielikumā . No 143 pārbaudītajiem maksājumu darījumiem 35 darījumos (24 %) bija kļūdas. Pamatojoties uz 26 kļūdām, ko esam izteikuši skaitļos, mūsu aplēstais kļūdu līmenis ir 3,3 % (17).

17. Aplēstā kļūdu līmeņa sadalījums atbilstoši kļūdu veidiem 2016. gadā ir parādīts 4. izcēlumā .

4. izcēlums. Aplēstā kļūdu līmeņa sadalījums Avots: Eiropas Revīzijas palāta.

PALĀTAS APSVĒRUMI

18. No 130 pārbaudītajiem maksājumu darījumiem, kas saistīti ar projektiem, 35 darījumos (27 %) bija kļūdas. No 26 (74 %) maksājumu darījumiem, kuros bija skaitļos izsakāmas kļūdas, deviņi bija galīgie darījumi, kas bija atļauti pēc tam, kad bija veiktas visas ex ante pārbaudes.

19. Tāpat kā iepriekšējos gados Komisija un tās īstenotājpartneri pieļāva vairāk kļūdu darījumos, kas attiecas uz programmas aplēsēm, dotācijām un iemaksu nolīgumiem ar starptautiskām organizācijām, nekā citos atbalsta veidos. No pārbaudītajiem 67 šāda veida darījumiem skaitļos izsakāmas kļūdas bija 23 (34 %) darījumos, un tās atbilst 85 % no aplēstā kļūdu līmeņa.

PALĀTAS APSVĒRUMI KOMISIJAS ATBILDES

5. izcēlums. Skaitļos izsakāmo kļūdu piemēri projektu darījumos 5. izcēlums. Skaitļos izsakāmo kļūdu piemēri projektu darījumos

Saņēmējs nebija ievērojis iepirkuma noteikumus Mēs pārbaudījām, kā Komisija bija noskaidrojusi 3 489 416 EUR, kas bija izlietoti saskaņā ar dotācijas līgumu, kuru īstenoja starptautiska organizācija, lai atbalstītu tirdzniecības spēju attīstību ĀKK valstīs. No izlasē iekļautajiem desmit izdevumu posteņiem sešos tika konstatētas kļūdas, tostarp bija pieci gadījumi, kad maksas un piemaksas, pamatojoties uz pakalpojuma līgumiem, bija izmaksātas tirdzniecības konsultantiem. Šie līgumi (kopējā vērtība – 570 500 EUR) nebija piešķirti pēc konkursa atlases procedūras piemērošanas, kā prasīts dotācijas nolīgumā. Tā vietā šie līgumi bija tieši piešķirti konsultantiem, kuri jau bija strādājuši iepriekšējā projektā. Saņēmējs nebija ievērojis iepirkuma noteikumus Projektu gandrīz pilnībā veidoja reģionālo un valstu tirdzniecības konsultantu pieņemšana darbā. Neatkarīgi no atlases procedūras veida pieņemšana darbā notika saskaņā ar standarta procedūru, kas paredzēta, pieņemot darbā starptautisku personālu, tostarp arī iepriekšēja paziņojuma par vakanci publicēšanu.

Neattiecināmi izdevumi: līgumā neparedzētas darbības Mēs pārbaudījām, kā Komisija bija noskaidrojusi 10 875 375 EUR, kas bija izlietoti kādas starptautiskas struktūras 2012. gada darba programmai, lai sniegtu palīdzību uzņēmumiem ĀKK valstīs. No izlasē iekļautajiem desmit izdevumu posteņiem trīs attiecās uz līgumiem, ar kuriem vairāklīmeņu dotāciju (147 990 EUR vērtībā) piešķīra saņēmējiem, kas ir trešas personas. Dotācijas īpašajos noteikumos vairāklīmeņu dotācija nebija paredzēta, un tas nozīmē, ka šādas darbības pārkāpa līgumu. Turklāt vairāklīmeņu dotācija tika piešķirta tieši – bez konkursa atlases procedūras. Neattiecināmi izdevumi: līgumā neparedzētas darbības Komisija uzsāka atgūšanas procedūru.

20. Attiecībā uz diviem skaitļos izsakāmu kļūdu gadījumiem Komisijai bija pietiekami daudz informācijas, lai novērstu vai atklātu un izlabotu kļūdas pirms izdevumu pieņemšanas. Ja Komisija būtu labāk izmantojusi visu tās rīcībā esošo informāciju, šai nodaļai aplēstais kļūdu līmenis būtu bijis par 0,7 % zemāks. Mēs konstatējām piecus citus darījumus, kuros bija kļūdas, kas bija jāatklāj ārējiem revidentiem un uzraudzītājiem. Šie gadījumi veidoja 0,1 % aplēstajā kļūdu līmenī (18).

PALĀTAS APSVĒRUMI

21. Turklāt vēl desmit darījumi, kuros bija skaitļos izsakāma kļūda (19), bija revidēti vai to izdevumiem bija veiktas apstiprinājumpārbaudes. Informāciju, kas bija sniegta revīzijas/izdevumu apstiprinājuma ziņojumos par faktiski paveikto darbu, mēs nevarējām izmantot, lai novērtētu, vai šajās ex ante pārbaudēs bija iespējams atklāt un izlabot kļūdas.

22. Divās jomās finansējuma veids un maksājumu nosacījumi ierobežo kļūdu iespējamību darījumos. Šīs jomas ir budžeta atbalsts (20) un tās, kur nosacīto pieeju piemēro vairāku līdzekļu devēju projektos, ko īsteno starptautiskās organizācijas (21).

23. Budžeta atbalsts ir iemaksa valsts vispārējā budžetā vai valsts konkrētas politikas vai mērķa budžetā. Mēs pārbaudījām, vai Komisija bija ievērojusi nosacījumus, kas reglamentē budžeta atbalsta maksājumus partnervalstīm, un vai tā bija pārliecinājusies, ka ir ievēroti vispārējie attiecināmības nosacījumi (piemēram, apmierinošs progress publisko finanšu pārvaldībā).

24. Taču, ņemot vērā plašās interpretācijas iespējas, ko dod tiesību aktu noteikumi, Komisija ir diezgan elastīgi lēmusi par to, vai vispārējie nosacījumi ir ievēroti. Mūsu pareizības revīzija nevar pārsniegt posmu, kurā atbalstu izmaksā partnervalstij, jo pēc tam līdzekļi tiek apvienoti ar saņēmējvalsts budžeta resursiem. Mūsu pareizības revīzijā par kļūdām neuzskata valsts finanšu pārvaldības nepilnības, kuru dēļ valsts līmenī līdzekļus izlieto nepienācīgi (22).

25. Ja Komisijas iemaksas vairāku līdzekļu devēju projektos tiek apvienotas ar pārējo līdzekļu devēju ieguldījumu un ja tās nav paredzētas īpašiem identificējamiem izdevumu posteņiem, Komisija pieņem, ka ES attiecināmības noteikumi ir ievēroti, ja vien kopsummā iekļauta pietiekama attiecināmo izdevumu summa, kas sedz ES iemaksu. Šo Komisijas piemēroto pieeju mēs arī esam ņēmuši vērā savās padziļinātajās pārbaudēs (23).

26. Ja no revidētās izlases izslēdz 13 budžeta atbalsta darījumus un sešus darījumus, kam piemēro nosacīto pieeju (minēti 22.–25. punktā), tad aplēstais kļūdu līmenis ir 4,4 % (24).

Gada darbības pārskats un citi pārvaldības pasākumi

27. Katrā gada darbības pārskatā kopš 2012. gada ĢD DEVCO ir formulējis atrunu par pakārtoto darījumu pareizību. Pēc tam tika pieņemts rīcības plāns, lai novērstu trūkumus ĢD DEVCO īstenotajā kontroles sistēmā. Pēdējo četru gadu veikums ir attēlots 6. izcēlumā .

6. izcēlums. ĢD DEVCO paveiktais, lai uzlabotu savu kontroles sistēmu Pagājušajā gadā mēs ziņojām, ka 2013. un 2014. gada rīcības plāni ir īstenoti apmierinoši; 19 pasākumi bija pilnībā īstenoti, bet atlikušie četri bija pārnesti uz 2015. gada rīcības plānu. 2015. gada rīcības plāns bija vēl labāk izstrādāts, jo tajā bija iekļauti pasākumi, kas adresēti liela riska jomām: līdzekļiem, kurus netieši pārvalda ar starptautisko organizāciju starpniecību, un dotācijām tiešajā pārvaldībā. Sākotnēji visus pasākumus bija plānots pabeigt līdz 2016. gada jūnijam. Līdz 2016. gada beigām desmit pasākumi bija pabeigti, pieci bija daļēji īstenoti, bet viens vēl turpinājās. 2016. gada rīcības plānam bija pievienoti četri jauni mērķtiecīgi virzīti pasākumi, kuru izpildi mēs vērtēsim nākamajā gada pārskatā.

PALĀTAS APSVĒRUMI KOMISIJAS ATBILDES

28. ĢD DEVCO kontroles sistēmas centrā ir ex ante pārbaudes, ko veic, pirms tiek akceptēti saņēmēju deklarētie izdevumi. Arī šogad atklāto kļūdu biežums, tostarp dažas galīgajās deklarācijās, kuras bija pārbaudītas ārējās ex ante revīzijās un izdevumu apstiprinājumpārbaudēs, norāda uz nepilnībām šajās pārbaudēs.

29. Savos 2014. un 2015. gada pārskatos mēs ziņojām par pasākumiem (25), ko ĢD DEVCO ir jau veicis, lai uzlabotu šo revīziju un apstiprinājumpārbaužu kvalitāti (26). ĢD DEVCO pašlaik pārskata revīziju un apstiprinājumpārbaužu darba uzdevumus, lai iegūtu informāciju, kas ļauj veikt kvalitātes novērtējumu, kā mēs ieteicām pagājušā gada ziņojumā. Kaut arī šo svarīgo pārskatīšanu bija plānots pabeigt līdz 2017. gada jūnijam (27), tas vēl nav izdarīts. 29. Turpinās darbs pie revīziju un apstiprinājumpārbaužu uzdevumu pārskatīšanas. Komisija plāno šo darbu pabeigt līdz 2017. gada beigām, pat ja tos vēl nevarēs pilnībā izmantot.

2016. gada atlikušā kļūdu īpatsvara izpēte

30. ĢD DEVCO 2016. gadā ir veicis piekto izpēti par atlikušo kļūdu īpatsvaru (RER), lai novērtētu kļūdu līmeni, kas palicis pēc visām vadības pārbaudēm, kuras visā tā atbildības jomā bija veiktas nolūkā novērst, atklāt un izlabot kļūdas (28). RER izpētes tvērums un ierobežojumi, sekojot mūsu 2013. gada ieteikumam, bija aprakstīti gada darbības pārskatā (29).

31. Izpētē pārbaudīja tādu darījumu reprezentatīvu izlasi, kuri bija veikti saskaņā ar līgumiem, kas noslēgti no 2015. gada septembra līdz 2016. gada augustam. Mēs pārbaudījām 2016. gada RER izpēti un secinājām, ka tā ir veikta saskaņā ar RER metodoloģiju. Visas nepilnības, par kurām ziņojām 2013. gada pārskatā, ir novērstas, izņemot atlikušo kļūdu īpatsvara jeb RER novērtēšanas metodi, kas joprojām pieļauj pārāk plašas interpretācijas iespējas atsevišķos kļūdu īpatsvara aplēses gadījumos. 31. Aplēšu skaits ir samazinājies gadu no gada (no 43 aplēsēm 2012. gadā līdz sešām 2016. gadā). Ikvienu aplēsi pārskata direktora un partnera līmenī, lai nodrošinātu konsekvenci. Šī procedūra ierobežo pārāk plašas interpretācijas iespējas atsevišķos kļūdu īpatsvara aplēses gadījumos. Aplēses ir veiktas, ja juridisku vai loģistikas iemeslu dēļ dokumenti nav pieejami līdz atlikušo kļūdu īpatsvara ( RER ) revidenta izpētes darba pabeigšanas termiņam. Darījumi, par kuriem dokumenti nav iesniegti, rada objektīvi lielāku kļūdu iespējamības risku, tāpēc aplēses paaugstina kļūdu līmeni.

32. Pirmo reizi 2016. gadā saskaņā ar izpētes aplēsi RER bija mazāks par 2 % – Komisijas noteikto būtiskuma slieksni (30). Šis rezultāts jāskata saistībā ar turpmāk minētajiem galvenajiem faktoriem: 32. Komisija uzskata, ka kļūdu īpatsvara samazinājums gadu gaitā ir saistīts ar vairākiem faktoriem, no kuriem galvenais ir pasākumi, kas veikti, lai stiprinātu ĢD DEVCO iekšējās kontroles sistēmu.

a) ĢD DEVCO cenšas uzlabot savas iekšējās kontroles sistēmas īstenošanu (sk. 27.–29. punktu un Box 6 . izcēlumu);

b) ĢD DEVCO cenšas iegūt apliecinošos dokumentus, kā rezultātā aplēšu skaits RER izlasē ir samazinājies, jo tajās atlikušo kļūdu īpatsvari ir lielāki nekā pārējā datu kopā tāpēc, ka tām raksturīgs lielāks objektīvais risks (31);

c) lielāks budžeta atbalsta darījumu īpatsvars RER izlasē (32), kuriem tiek lēsts, ka atlikušo kļūdu īpatsvars ir 0 % (sk. arī 22.–24. punktu). c) Pēc Komisijas domām, nav tiešas saistības starp budžeta atbalsta darījumu daļu RER izlasē un kļūdu īpatsvaru. Budžeta atbalsta posteņu skaits izlasē ir pilnībā atkarīgs no piemērotās izlases pēc naudas vienības principa. Ir tiesa, ka budžeta atbalsta līgumus kļūdas praktiski neietekmē, jo Komisija saskaņā ar jūsu ieteikumiem ir pielikusi ievērojamas pūles, lai uzlabotu vadlīnijas un novērstu riskus. Tomēr gadu gaitā kļūdu īpatsvara samazināšanās nenotika paralēli budžeta atbalsta darījumu daļas pieaugumam izlasē. Pašreizējā situācijā attiecībā uz kļūdu īpatsvaru var apgalvot, ka šis faktors ir bijis nozīmīgs.

7. izcēlums. ĢD DEVCO aprēķinātā atlikušo kļūdu īpatsvara (RER) novērtējums 2012.–2016. gadā Avots: Eiropas Revīzija palāta, pamatojoties uz 2012.–2016. gada atlikušo kļūdu īpatsvara izpēti.

PALĀTAS APSVĒRUMI

2016. gada darbības pārskata pārbaude

33. Ģenerāldirektors 2012.–2014. gadā formulēja kopēju atrunu attiecībā uz darījumu likumību un pareizību saistībā ar visām ĢD DEVCO darbībām. Pirmo reizi 2015. gadā ģenerāldirektors sagatavoja ticamības deklarāciju ar diferencētu riska izvērtējumu un formulēja atrunu par divām izdevumu jomām, kurās bija identificēts liels risks: i) dotācijas, ko pārvalda tieši, un ii) izdevumi, ko netieši pārvalda ar starptautisku organizāciju starpniecību.

34. 2016. gadā ĢD DEVCO paplašināja atrunas tvērumu, iekļaujot dotācijas un programmu aplēses, ko pārvalda netieši. Kaut arī 2016. gadā RER ir zem 2 % būtiskuma sliekšņa, tas tika panākts, ņemot vērā visus ĢD DEVCO pārliecības veidošanas elementus (33). Atruna ir formulēta saskaņā ar mūsu ieteikumiem un apsvērumiem gan šajā, gan iepriekšējos gada pārskatos.

8. izcēlums. ĢD DEVCO virzība uz diferencētu riska izvērtējumu ticamības deklarācijā Avots: Eiropas Revīzijas palāta, balstoties uz ĢD DEVCO gada darbības pārskatiem.

PALĀTAS APSVĒRUMI

35. Saskaņā ar ĢD DEVCO aplēsēm kopējā riskam pakļautā summa maksājumu laikā (34) izdevumiem, kas bija apstiprināti 2016. gadā (5 393 miljoni EUR), bija 105 miljoni EUR (1,9 % no 2016. gada izdevumiem). Ģenerāldirektorāts lēš, ka pēc pārbaudēm, ko tas būs veicis turpmākajos gados, uz 25 miljoniem EUR (24 %) attieksies korekcijas (35).

PALĀTAS APSVĒRUMI KOMISIJAS ATBILDES

36. Summa, kas attiecas uz 2016. gadu (36) (25 miljoni EUR), bija puse no 2015. gada aplēses, jo ĢD DEVCO centās izslēgt no aprēķiniem atgūtās priekšfinansējuma summas, anulētos iekasēšanas rīkojumus un saņemtos procentus, kā mēs ieteicām pagājušajā gadā. Tomēr 2016. gadam iegūtā skaitļa ticamību joprojām mazina i) atklātās kļūdas, kas nebija pilnībā ekstrapolētas uz nepārbaudīto iekasēšanas rīkojumu kopu 2016. gadā un iepriekšējos gados (37); un ii) aprēķinu nesaskaņošana ar EAF finanšu pārskatiem (38). Šo nepilnību kopējo apmēru ir grūti izteikt skaitļos (39). 36. ĢD DEVCO veiktie pasākumi kļūdu novēršanai un labošanai, kodējot atgūšanas kontekstu, ir izklāstīti 14. punktā. Šie centieni tiks turpināti 2017. gadā. Turklāt ĢD DEVCO nodrošinās, ka jebkuras turpmāk vēl konstatētās iespējamās kļūdas tiks pilnībā ekstrapolētas attiecībā uz nepārbaudīto iekasēšanas rīkojumu datu kopu, kas iekļauti koriģētspējas aplēsē. Sistēmas kļūda, kas izraisīja iekasēšanas rīkojumu reģistrēšanu bez atgūšanas konteksta lauka (“nav” vai “kvalificēts”) tiks novērsta 2017. gadā, un tādējādi tas bija vienreizējs gadījums. Tas tiks panākts, saskaņā ar sniegtajiem norādījumiem (piemēram, atgūšanas konteksta rokasgrāmatu) pareizi izmantojot atgūšanas konteksta funkcionalitāti, kā arī īstenojot Komisijas grāmatvedības sistēmas nepieciešamos darbības noteikumus.

SECINĀJUMS UN IETEIKUMI

Secinājums

37. Kopumā revīzijas pierādījumi liecina, ka Eiropas attīstības fondu pārskati attiecībā uz 2016. gada 31. decembrī slēgto finanšu gadu visos būtiskajos aspektos patiesi atspoguļo Eiropas attīstības fondu finanšu stāvokli, darbības rezultātus, naudas plūsmas un neto aktīvu pārmaiņas minētajā datumā slēgtajā gadā saskaņā ar Finanšu regulas noteikumiem un grāmatveža pieņemtajiem grāmatvedības noteikumiem.

38. Kopumā revīzijas pierādījumi liecina, ka attiecībā uz 2016. gada 31. decembrī slēgto finanšu gadu: a) Eiropas attīstības fondu ieņēmumos kļūdu līmenis nebija būtisks; b) Eiropas attīstības fondu maksājumu darījumos bija būtisks kļūdu līmenis (sk. 16.–26. punktu). Mūsu veiktās darījumu pārbaudes liecina, ka aplēstais kļūdu līmenis bija 3,3 % (sk. 1. pielikumu ).

Ieteikumi

39. Konstatējumi par to, kā ir izpildīti mūsu 2013. gada pārskatā (40) sniegtie pieci ieteikumi, no kuriem visus ĢD DEVCO ir īstenojis pilnībā, ir aprakstīti 3. pielikumā (41).

40. Pamatojoties uz šo pārbaudi, kā arī uz konstatējumiem un secinājumiem par 2016. gadu, ĢD DEVCO esam sagatavojuši turpmāk minētos ieteikumus.

— 1. ieteikums: stiprināt veco, atvērto un spēku zaudējušo EAF līgumu uzraudzību, lai vēl vairāk samazinātu to skaitu. Komisija piekrīt šim ieteikumam.

— 2. ieteikums: līdz 2017. gada beigām pabeigt darba uzdevumu pārskatīšanu visām savām revīzijām un izdevumu apstiprinājumpārbaudēm. Komisija piekrīt šim ieteikumam. Darbs jau notiek.

— 3. ieteikums: paplašināt pasākumus savā 2017. gada rīcības plānā, lai GDP atrunā ietvertu arī netieši pārvaldītās dotācijas un programmu aplēses. Komisija piekrīt šim ieteikumam. Tas, ka par šīm divām jomām ir pausta atruna, jau nozīmē to, ka ir noteikti mērķtiecīgi pasākumi attiecībā uz šīm jomām.

— 4. ieteikums: apsvērt iespēju samazināt atsevišķu zema riska budžeta atbalsta darījumu RER padziļināto pārbaužu apmēru un pārdalīt ietaupītos resursus tam, lai vairāk veiktu ar projektiem saistīto darījumu padziļinātās pārbaudes. Šis ieteikums tiek pieņemts. Komisija apsvērs Revīzijas palātas ierosināto pieeju un, ja nepieciešams, ieviesīs to atlikušo kļūdu īpatsvara (RER) metodoloģijā.